God voorsien altyd as Hy sy kinders dissiplineer (Esegiël 1:3) - www.bybelkennis.co.za
by Coen Slabber · Published 06/04/2016 · Updated 03/03/2016
"Anyone who is to find Christ must first find the church. How could anyone know where Christ is and what faith is in him unless he knew where his believers are?" – Martin Luther
Israel sit in Babilon. Hulle is weggevoer in ballingskap omdat hulle ongehoorsaam was en God hulle gedissiplineer het.
Ons weet nie baie van Esegiël nie. Wat ons wel weet, was dat hy 'n priester was. Hy was waarskynlik ongeveer 30 jaar oud. Ons weet ook dat hy nie vir God gaan soek het nie – God het na Hom toe gekom. God het die inisiatief geneem. Esegiël was 'n priester, maar God het vir hom 'n nuwe beroep – profeet. Waarskynlik het Esegiël daarna uitgesien om in die tempel te dien, maar God het ander planne vir hom. God wou hê dat Esegiël as sy mondstuk aan diegene in ballingskap moet wees.
Is ons lewens oop vir God se roeping? As dit nie so is nie, is ons gebrek aan vertroue en gehoorsaamheid tot ons eie nadeel. Esegiël die profeet in Babilon sien 'n visie van God wat hy as priester waarskynlik nooit sou sien nie.
God wys nie net vir Esegiël iets nie, maar Hy het ook iets te sê vir hom. Die woord van die Here het tot die priester Esegiël … gekom. Ons lees 49 keer in hierdie boek dat God se woord na Esegiël gekom het. In hierdie gesig lees ons twee maal dat Esegiël 'n stem hoor. God is aan die beweeg en Hy het 'n boodskap vir sy mense. God weet presies wat sy mense moes hoor.
Toe Esegiël die visoen ontvang was God se hand oor hom. Dit is 'n teken van bemagtiging. Esegiël beteken "God versterk."Al die hulpbronne wat Esegiël vir sy nuwe bediening nodig het, het God voorsien – sy woorde en sy krag.